**НАРОДНО ЧИТАЛИЩЕ „НАРОДЕН БУДИТЕЛ -1927 г.” с. Гара Орешец тел.: 0889003552; e-mail:** **naroden\_buditel1927@abv.bg**

**ОТЧЕТ ЗА ДЕЙНОСТТА през 2022 г.**

 **Народно читалище „Народен будител-1927г.” със** **своята мисия - да пази и разпространява българската култура чрез традиционни, популярни дейности и стратегии за устойчиво развитие и през 2022г. продължи да се утвърждава като важен център на местната общност.**

1. **ЦЕЛИТЕ които си поставихме се изразяваха в:**
* **запазване на идентичността на читалището като институция и жизненост**
* **обогатяване на социалната и образователна дейност**
* **осигуряване на достъп до глобалното информационно пространство чрез интернет комуникации и компютърни услуги.**

 **През 2022 г. читалището осъществяваше своите дейности в съгласие с План-програмата си за развитие на читалищната дейност, спазвайки Устава на читалището и Закона за народните читалища.**

1. **ОСНОВНИ ДЕЙНОСТИ:**

**2.1. ЛЮБИТЕЛСКО ХУДОЖЕСТВЕНО ТВОРЧЕСТВО:**

**През 2022г. бяха отпразнувани:**

 **21.01. - Бабин ден - битов ритуал „Бабуване“**

 **14.02.- Трифон Зарезан - битов ритуал „Зарязване“**

 **19.02. - Делото на Васил Левски – изложба, изработване на книжка за Левски**

 **01.03. - Ден на любителското творчество – битов ритал „Баба Марта“ - посещение на ДГ, ОУ и др. Изработване на мартеници и сувенири.**

 **03.03. - 3 март национален празник – презентация и рецитал**

 **08.03. - Осми март – изработка на картички с децата в ДГ**

 **02.04. – Международен ден на детската книга – четене на приказки на децата от ДГ и представяне на биографията и творчеството на Ханс Кристиан Андерсен пред учениците от начален курс в ОУ.**

 **16.04. – Лазаровден – пресъздаване на обичая „Лазаруване“.**

 **24.04. – Великденски празници – изработване на Великденска украса за читалището, боядисване на яйца и др.**

 **06.05. - Гергьовден – празник на селото. Празничен концерт.**

 **11.05. - Ден на библиотекаря – „Библиотекар за един ден“ с учениците от ОУ.**

 **24. 05. – Ден на славянската писменост и българската култура – рецитал.**

 **01.06. - Ден на детето - Годишнина на ДГ – празнична програма с участието на самодейци.**

 **24.06. - ”Еньовден” – битов ритуал, посещение в ДГ и ОУ.**

 **01.07. – 30.08. – Лятна занималня – организиране на разнообразни дейности за децата от селото.**

 **06.09. – Съединението на България – презентация**

 **01.10. – Ден на възрастните хора - посещение в Старческия дом с поздравителен адрес и програма.**

 **01.11. – Ден на народните будители – патронен празник на читалището – изложба на снимки под наслов „Дейността през годините“.**

 **21.11. – Ден на Християнското семейство – изложба на рисунки по темата.**

 **01.12.-23.12. – изработване на Коледна украса, картички и сувенири.**

 **25.12. - Коледа – Пресъздаване обичая ”Коледуване” - посещение на обществени места и институции в селото.**

 **Всички мероприятия са отбелязани с участието на самодейци, ученици от ОУ, деца от ДГ. Основни участници са детската група „Будителче“, клуб “Сръчни ръце“, кръжок „ Художествено слово“.**

 **През 2022 г. певческата група „Росен здравец“ възстанови дейността си. Групата провеждаше редовно репетиции от месец април до месец ноември. Подготви няколко нови песни, които обогатиха репертоара на групата.**

 **Певческата група взе участие в редица регионални прегледи и събори на народното творчество: Турлашки фолклорен събор „Када кум прасе и ти вречу“ с. Чупрене; Фолклорен събор „От Тимок до Искър“ гр. Белоградчик; „Събор на поколенията“ с. Гюргич; Традиционен събор с. Ружинци; Фолклорен събор с.Иново; Международен фолклорен фестивал „Балканът пее и танцува“ гр. Дунавци и Международен фолклорен фестивал „Жива вода“ гр. Димово, който за наша голяма радост се проведе на пещера „Венеца“, намираща се в с. Орешец.**

 **Организирани изложби:**

 **- Постоянно действаща изложба със старинни предмети от бита и ежедневието на българина и национални костюми от нашия край.**

 **- Временни изложби, витрини и кътове организирани за различни празници, чествания и годишнини в читалището, съдържащи: снимки, книги, предмети, ръкоделие, плетива, рисунки, мартеници, сурвачки, и др.**

**2.2. БИБЛИОТЕЧНО И ИНФОРМАЦИОННО ОБСЛУЖВАНЕ**

 **Библиотечен фонд - 16 071**

 **Набавени библиотечни материали - 113**

 **Брой читатели - 89**

 **Заети библиотечни материали - 1595**

 **В библиотеката постоянно се организират изложби, витрини, презентации и литературни кътове по повод бележити дати и годишнини на поети и писатели.**

 **В библиотеката при читалището се проведоха:**

* **„Маратон на четенето“ - провежда се ежегодно с цел да стимулира четенето от деца и възрасни.**
* **„Световен ден на книгата“ – приобщаване на подрастващи и възрастни към духовния свят на книгата.**
* **“Библиотекар за един ден“ – провежда се с учениците от ОУ, като има за цел**

**да ги запознае с работа в библиотеката.**

 **За поредна година през месеците юли и август организирахме „Забавно лято в библиотеката“. В него участват деца от селото като един или два пъти седмично се организират различни дейности като: четене на приказки, гатанки, попълване на ваканционни дневници, рисуване, моделиране, походи, разходки, занимателни игри на открито, разучаване на песни, народни хора и др.**

 **В библиотеката функционира и Информационен център по програма „Глоб@лни библиотеки - България“, благодарение на който читалището успява да осъществи още една от функциите си, а именно да осигури информираност на населението чрез безплатен достъп до интернет. Центъра работи всекидневно и организира курсове за компютърна грамотност, ползване на електронна поща, търсене на информация в интернет и ползване на социални мрежи, възможност за проверка на сметки, осигуровки, здравен статус и др.**

**3. МАТЕРИАЛНА БАЗА:**

 **а/ Разгърната площ в кв. метри за читалищна дейност: 650 кв. м.**

 **б/ Брой места в салоните: 350 бр.**

 **Материалната база е една от основните предпоставки за добра работа. При нас в читалището като цяло материалната база е морално и технически остаряла. Основен ремонт не е правен от години. Условията са особено лоши през студените месеци. Като цяло отоплението в сградата не е решено, помещенията са студени, което пречи на посещаемостта в библиотеката и на репетициите на самодейните колективи. Читалищната сграда се нуждае от цялостен ремонт на покрива, тъй като на много места в салона и библиотека при силен валеж тече и помещенията се мокрят, което пък допълнително уврежда паркета в тях. Нуждаем се и от подмяна на ел.инсталацията, ремонт на голямата зала. Най-необходима и неотложна е подмяната на оборудването – столове и маси, защото липсата на здраво оборудване пречи на нормалното провеждане на репетиции, мероприятия и събития.**

**4. ФИНАНСОВА ЧАСТ:**

 **а/ Източници на финансиране:**

* **Субсидия от министерство но културата**
* **Субсидия от Общинския бюджет**
* **Дарения**
* **Наеми**
* **Такси**

 **б/ Субсидирана численост на персонала:**

* **3 субсидирани бройки**

 **в/ Разходвани средства от бюджета :**

* **За работни заплати и осигуровки**
* **за организиране и провеждане на мероприятия**
* **за ВиК, телефон, дърва за огрев, командировки, консумативи, храна, банкови такси**

 **Отчета за дейността на НЧ „Народен будител-1927г.” с. Гара Орешец е приет на заседание на читалищното настоятелство.**

 **Изготвил: Р. Иванова ­**

 **/И. Д. Секретар/**